
[bookmark: _Hlk152585067]pentru modificarea Regulamentului de organizare și funcționare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023
În temeiul dispoziţiilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii,
având în vedere dispoziţiile art. 39 alin. (1) din Legea nr. 305/2022, cu ..........voturilor membrilor prezenți,
PLENUL
CONSILIULUI SUPERIOR AL MAGISTRATURII
HOTĂRĂŞTE
Art. 1 -  Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023, publicată în Monitorul Oficial al României, Partea I, nr. 640 și 640 bis din 13 iulie 2023, cu modificările și completările ulterioare, se modifică după cum urmează:

	Articolul 121 se modifică și va avea următorul cuprins:
	„Art. 121 - (1) Preşedintele Consiliului poate dispune delegarea în funcţii de conducere de specialitate juridică în cadrul aparatului propriu, la propunerea secretarului general şi cu acordul persoanei în cauză. 
(2) Președintele Consiliului poate dispune încetarea delegării, din oficiu sau la propunerea secretarului general.
(3) Delegarea încetează de drept la ocuparea funcţiei prin numire. Delegarea încetează şi la cererea persoanei în cauză.
(4) Delegarea pe posturi de conducere temporar vacante se dispune în condiţiile prezentului articol, până la întoarcerea pe post a titularului.”

Art. 2 - Prezenta hotărâre se publică în Monitorul Oficial al României, Partea I.
Dată în Bucureşti, la data de .................... 2024
[bookmark: presedinte]
Judecător Denisa-Angelica STĂNIȘOR
Preşedintele Consiliului Superior al Magistraturii    

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

